PREMI JOSEFINA PASCUAL DEVESA PER A RECONÈIXER I PROMOURE LA DIFUSIÓ DE LES MILLORS TESIS DOCTORALS DEFENSADES A LA UNIVERSITAT D'ALACANT QUE INCORPOREN LA PERSPECTIVA DE GÈNERE - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/52059)
  + [Valencià](/va/acuerdo/52272)






Selector de idioma

Leer

* [Español](/es/acuerdo/52029)
* [Valencià](/va/acuerdo/52004)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMI JOSEFINA PASCUAL DEVESA PER A RECONÈIXER I PROMOURE LA DIFUSIÓ DE LES MILLORS TESIS DOCTORALS DEFENSADES A LA UNIVERSITAT D'ALACANT QUE INCORPOREN LA PERSPECTIVA DE GÈNERE[Butlletí Oficial Universitat d'Alacant](/ca/Publicacion)
==========================================================================================================================================================================================================================================

Secretaria General

Butlletí Oficial Universitat d'Alacant





PREMI JOSEFINA PASCUAL DEVESA PER A RECONÈIXER I PROMOURE LA DIFUSIÓ DE LES MILLORS TESIS DOCTORALS DEFENSADES A LA UNIVERSITAT D'ALACANT QUE INCORPOREN LA PERSPECTIVA DE GÈNERE

Data d'aprovació
:   31/07/2024

Data de publicació
:   09/09/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/52638)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/52012)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/52543)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMI JOSEFINA PASCUAL DEVESA PER A RECONÈIXER I PROMOURE LA DIFUSIÓ DE LES MILLORS TESIS DOCTORALS DEFENSADES A LA UNIVERSITAT D'ALACANT QUE INCORPOREN LA PERSPECTIVA DE GÈNERE&url=https://www.boua.ua.es/va/acuerdo/52509)

**Títol:** PREMI JOSEFINA PASCUAL DEVESA PER A RECONÈIXER I PROMOURE LA DIFUSIÓ DE LES MILLORS TESIS DOCTORALS DEFENSADES A LA UNIVERSITAT D'ALACANT QUE INCORPOREN LA PERSPECTIVA DE GÈNERE

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 31 de juliol de 2024

PREMI JOSEFINA PASCUAL DEVESA PER A RECONÈIXER I PROMOURE LA DIFUSIÓ DE LES MILLORS TESIS DOCTORALS DEFENSADES A LA UNIVERSITAT D'ALACANT QUE INCORPOREN LA PERSPECTIVA DE GÈNERE

1.  Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'un premi a la millor tesi doctoral i un accèssit honorífic, que incorporen la perspectiva de gènere.

La convocatòria d'aquest premi dona compliment a l'acció A3.11 del IV Pla d'Igualtat de Dones i Homes en la UA (2022-2025): «Premiar i promoure la difusió de les millors tesis doctorals defensades a la UA que incorporen la perspectiva de gènere o es desenvolupen en el marc dels estudis de gènere», i contribueix a consolidar la integració de la dimensió de gènere en la investigació, com a estratègia per a avançar en l'eliminació de les desigualtats entre dones i homes en la societat.

2.  Requisits de les persones beneficiàries

Podran sol·licitar aquest premi els doctors i les doctores que:

a) Hagen defensat a la UA, durant el curs 2023-24, una tesi doctoral amb perspectiva de gènere, des de qualsevol disciplina científica, qualificada amb excel·lent cum laude.

b) La tesi haurà d'aportar coneixements rellevants i contribuir a avançar en la igualtat real entre dones i homes.

3.  Nombre i dotació dels premis

Es concedirà un nombre màxim d'un premi amb una dotació de 1.000 euros bruts i un accèssit honorífic sense dotació econòmica.

4.  Termini i procediment de presentació de sol·licituds

4.1. Termini de presentació

El termini per a sol·licitar l'ajuda s'obrirà a partir de l'endemà de publicar-se en el BOUA fins al 21 d'octubre de 2024 a les 23.59 h.

4.2. Procediment de presentació

La documentació es presentarà de manera telemàtica a través del tràmit d'instància genèrica disponible en l'aplicació UA-Cloud, dirigit a la Unitat d'Igualtat, amb indicació de les dades d'aquesta convocatòria: «Premi Josefina Pascual Devesa, tesi doctoral amb perspectiva de gènere.»

S'hi adjuntarà la documentació següent:

a) Una còpia de la tesi presentada i una altra còpia anonimitzada, en la qual no figure ni l'autoria ni cap referència a la persona o persones que l'han dirigida.

b) Resum de la tesi d'entre 500 i 700 paraules (lletra arial 12, doble espai) que incloga, com a mínim, objectius, metodologia, conclusions i justificació del compliment de la base 2.b) de la convocatòria. (Se'n presentaran dos exemplars, un dels quals anònim.)

5.  Criteris d'adjudicació

L'assignació del PREMI i de l'accèssit es farà seguint els criteris recollits en l'annex 1.

La comissió de valoració podrà proposar desert algun dels premis o accèssit quan consideren que les tesis presentades no reuneixen les condicions exigides en la convocatòria, manquen de la qualitat i el rigor adequats o quan no s'ajusten a la finalitats de la convocatòria i no obtingen un mínim de 35 punts.

6.  Òrgan gestor i comissió de valoració

6.1. Òrgan gestor

L'òrgan gestor de la convocatòria, Vicerectorat d'Igualtat, Inclusió i Responsabilitat Social, s'encarrega de l'ordenació i instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals s'ha de dictar resolució.

La unitat administrativa de referència serà la Unitat d'Igualtat, contacte: pajpfk.ejpgmwnh@kq.gv

Quan la sol·licitud no reunisca els requisits o no l'acompanye la documentació que siga exigible es notificarà a la persona sol·licitant la causa que impedeix la continuació del procediment, i se la requerirà perquè, de conformitat amb la legislació de procediment administratiu comú, esmene la falta o adjunte els documents preceptius amb indicació que, si no ho fa així, es considerarà que desisteix de la seua petició, amb resolució prèvia que haurà de ser dictada en els termes previstos legalment.

6.2. Comissió de valoració

La comissió de valoració del Premi Josefina Pascual Devesa realitzarà l'examen i avaluació de les sol·licituds presentades, així com la consegüent proposta de concessió.

La comissió de valoració comptarà amb assessorament extern per part de persones expertes en l'àmbit de coneixement que aborden els treballs de recerca presentats.

La comissió tindrà la composició següent:

Presidència:

·        Vicerectora d'Igualtat, Inclusió i Responsabilitat Social de la UA, o persona en qui delegue.

Secretaria:

·        Directora del Secretariat d'Igualtat i directora de la Unitat d'Igualtat de la UA, o persona en qui delegue.

Vocals:

·        Directora del Secretariat de Recursos per a la Investigació de la UA, o persona en qui delegue.

·        Directora de l'Institut d'Investigació d'Estudis de Gènere de la UA, o persona en qui delegue.

·        Dues persones expertes en estudis de gènere de la UA.

Els membres de la comissió de valoració signaran un document d'absència de conflicte d'interessos.

7.  Resolució, notificació i publicació dels resultats

Atenent el principi de transparència que recull la Llei 40/2015, d'1 d'octubre, de règim jurídic del sector públic, i el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web https://web.ua.es/es/unidad-igualdad/5-convocatorias-y-premios/premio-josefina-pascual-devesa/premio-josefina-pascual-devesa.html, substituiran la notificació a les persones interessades i produiran els mateixos efectes.

La proposta de resolució provisional del premi es publicarà a partir del 24 de gener de 2025. A partir de l'endemà d'aquesta publicació, les persones interessades tindran un termini de cinc dies hàbils per a presentr les al·legacions que consideren pertinents, davant l'òrgan gestor.

En transcórrer aquest termini, i a la vista de la proposta motivada de la resolució, la rectora de la Universitat d'Alacant dictarà la resolució que siga procedent.

8.  Marc legal i pressupostari

Aquesta convocatòria, amb codi 2024SBV162, serveix de base reguladora i està recollida en la línia de subvenció 2024SBV019 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació d'aquesta convocatòria d'un màxim de 1.000 euros serà sufragada amb càrrec al capítol IV orgànica 20.99.9S.61.64 del pressupost del Vicerectorat d'Igualtat, Inclusió i Responsabilitat Social. L'execució d'aquesta dotació està supeditada a la disponibilitat pressupostària de la Universitat d'Alacant. S'hi aplicaran les retencions de rendes que, si escau, establisca la legislació vigent.

9.  Obligació i justificació de persones beneficiàries i pagament

9.1. Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

a)   Haver defensat a la UA, durant el curs 2023-24, una tesi doctoral amb perspectiva de gènere, des de qualsevol disciplina científica, qualificada amb excel·lent cum laude.

A més, són obligacions de les persones beneficiàries, l'acceptació i la justificació de l'ajuda, les establides en l'article 14 de Llei 38/2003, general de subvencions, entre les quals hi ha:

b)   Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa aplicable.

c)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

d)   Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2. Justificació de persones beneficiàries i pagament

La justificació del destí de l'ajuda al compliment de la seua finalitat serà prèvia a la concessió, mitjançant la comprovació dels requisits exigits per a la seua concessió. La Universitat procedirà d'ofici al pagament de la subvenció concedida.

10.         Protecció de dades de caràcter personal

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar exclusivament les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi .

En el marc dels tractaments esmentats, les dades no podran ser cedides, llevat d'obligació legal i seran conservades durant el temps estrictament necessari per a complir amb la finalitat esmentada.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [ovt@od.ap](mailto:lax@pv.ov).

La informació addicional i detallada sobre Protecció de dades, els drets de la persona interessada i la Política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>

11.         Recursos

Contra aquesta convocatòria, les bases i qualsevol acte administratiu que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de ser publicada, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques; el 38.4 de la Llei orgànica 2/2023, de 22 de març, d'universitats i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, d'acord conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora

Alacant, 30 de juliol de 2024

P. d. de signatura, VICERECTORA D'IGUALTAT, INCLUSIÓ I RESPONSABILITAT SOCIAL

(Resolució del 22 de desembre de 2020)

Eva Espinar Ruiz

Annex 1:

|  |  |  |
| --- | --- | --- |
| CRITERIS ADJUDICACIÓ | FÓRMULA DE CÀLCUL | PONDERACIÓ |
| 1. L'originalitat, la rellevància i l'interès de la proposta investigadora en relació amb l'àrea de coneixement. | 0-10 punts | 10 % |
| 2. El rigor en el procés de la investigació (objectius, metodologia, resultats i conclusions). | 0-10 punts | 10 % |
| 3. L'impacte i l'aplicabilitat dels resultats del treball de recerca. | 0-10 punts | 10 % |
| 4. La qualitat en la redacció científica (expressió i correcció lingüística, estructuració de continguts). | 0-10 punts | 10 % |
| 5. La revisió de la literatura aplica l'enfocament de gènere per a identificar diferències i/o semblances de sexe/gènere. | 0-10 punts | 10 % |
| 6. Les preguntes i hipòtesis de la investigació inclouen una anàlisi de sexe i/o gènere que aborde les possibles diferències o semblances que puga haver-hi entre dones i homes. | 0-10 punts | 10 % |
| 7. La metodologia proposada per a la investigació inclou: mostres desagregades per sexe; objectes d'estudi (obres, productes, activitats) representatius dels diversos sexes/gèneres; representació proporcional de dones i homes. | 0-10 punts | 10 % |
| 8. La categoria sexe/gènere s'incorpora en l'anàlisi dels resultats de la investigació. | 0-10 punts | 10 % |
| 9. La investigació realitzada contribueix a la igualtat real i efectiva entre dones i homes. | 0-10 punts | 10 % |
| 10. La tesi utilitza una comunicació inclusiva, tant en el llenguatge com en les imatges. | 0-10 punts | 10 % |





[Carretera Sant Vicent del Raspeig s/n  
03328 Sant Vicent del Raspeig - Alacant  
 Tel. 56 280 7175 - Fax 65 824 7905](https://www.google.es/maps/@46.996778,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12517&trk=tyah&trkInfo=tarId%4Z3219399736289%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)